যিশু
যিশু (৪ খ্রিস্টপূর্বাব্দ?-৩০ খ্রিস্টাব্দ?) ছিলেন একজন ইহুদি ধর্মপ্রচারক, যিনি খ্রিস্টধর্মের কেন্দ্রীয় ব্যক্তিত্ব হিসেবে গণ্য হন। তিনি নাসরতের যিশু নামেও অভিহিত হন। যিশুকে প্রদত্ত উপাধি 'খ্রিস্ট' থেকে খ্রিস্টধর্মের নামকরণ করা হয়েছে। খ্রিস্টানরা বিশ্বাস করেন, যিশু ইশ্বরের পুত্র এবং বাইবেলের পুরাতন নিয়মে পূর্বব্যক্ত মসিহ যার আগমন নতুন নিয়মে পুনর্ব্যক্ত হয়েছে।
কার্লোস স্লিম
কার্লোস স্লিম হেলু (জন্ম:২৮শে জানুয়ারি, ১৯৪০) একজন মেক্সিকান টেলিকমুনিকেশন ব্যাবসায়ী। ১১ই মার্চ, ২০১০ সালে তিনি ৫৩.৫ বিলিয়ন ইউএস ডলার নিয়ে পৃথিবীর সর্বোচ্চ ধনী ব্যক্তি নির্বাচিত হন। কার্লোস স্লিম এর পিতা একজন অভিবাসী লেবানিজ,যিনি ১৯০২ সালে কপর্দকহীন অবস্থায় উস্‌মানীয় সাম্রাজ্য থেকে পালাতে মেক্সিকোতে আসেন এবং কার্লোস স্লিম এর মা একজন দ্বিতীয় প্রজন্মের লেবানিজ-মেক্সিকান।